Document ID: /roh_data/filtered/Billingualer_Corpus_interleaved-de-rm.jsonl.gz/996

This is a text translated from German to Rumantsch Grischun.
Die Vernehmlassung zum Sprachengesetz des Kantons Graubünden ist eröffnet

Die Regierung hat die Vernehmlassung zum kantonalen Sprachengesetz eröffnet. Die entsprechenden Unterlagen (Gesetzesentwurf und Erläuterungen) können auf der Homepage des Erziehungs-, Kultur- und Umweltschutzdepartementes (http://www.ekud.gr.ch - Projekte, Vernehmlassungen) eingesehen und heruntergeladen werden. Interessierte Kreise sind eingeladen, bis zum 15. September 2005 ihre Stellungnahmen einzureichen. Ausgangspunkt für den Erlass eines kantonalen Sprachengesetzes bildet der Sprachenartikel (Art. 3) der neuen Kantonsverfassung. Weitere wichtige Vorgaben des übergeordneten Rechts bilden die Bundesverfassung sowie die Sprachencharta und das Rahmenübereinkommen des Europarates zum Schutz nationaler Minderheiten. Der Gesetzesentwurf umfasst - analog zum Sprachenartikel der Kantonsverfassung - drei Schwerpunkte: 1. Kantonale Amts- und Gerichtssprachen, 2. Förderung der Minderheitensprachen/Austausch zwischen den Sprachgemeinschaften, 3. Amts- und Schulsprachen der Gemeinden und Kreise. Während sich die ersten beiden Schwerpunkte weitgehend auf bestehende Bestimmungen abstützen, regelt der dritte Schwerpunkt erstmals die Mitwirkung des Kantons beim Festlegen der Amts- und Schulsprachen auf Gemeinde- und Kreisebene.

Vereinbarung über die interkantonale Hilfeleistung durch den Zivilschutz bei Katastrophen und Notlagen unterzeichnet

Die Regierung hat die Vereinbarung zwischen den Kantonen über die interkantonale Hilfeleistung durch den Zivilschutz bei Katastrophen und Notlagen unterzeichnet. Das Finanz- und Militärdepartement hatte im Dezember 2004 die Gelegenheit, zu dem von der Schweizerischen Konferenz der kantonalen Militär- und Zivilschutzdirektorinnen und -direktoren (MZDK) ausgearbeiteten Vereinbarungsentwurf Stellung zu nehmen. Die vom Departement damals eingebrachten Vorschläge sind in der unterbreiteten Fassung berücksichtigt.

Stellungnahme zur Petition "Unsere Luft - unsere Gesundheit"

Am 25. Mai 2005 hat das Movimento Moesano Vivibile der Regierung unter dem Titel "Unsere Luft - unsere Gesundheit" eine Petition mit 900 Unterschriften und einen Offenen Brief übergeben. In ihrer Antwort auf den Offenen Brief verweist die Regierung zur Forderung nach einer schnelleren und umfassenden Information bei hoher Luftbelastung auf die Publikationen des Amtes für Natur und Umwelt (ANU). Das ANU veröffentlicht stündlich die Luftmesswerte auf seiner Website. Zusätzlich wird seit Anfang 2005 ein Luftbelastungsindex mit Verhaltensempfehlungen publiziert. Der Auftritt wird zur Zeit zudem auf drei Sprachen erweitert. Im Sommer haben Interessierte im übrigen die Möglichkeit, die aktuelle Ozonbelastung über SMS abzufragen. Neu wird in Zukunft auch im Winter über Feinstoffbelastungen informiert. Zur Forderung des Movimento Moesano Vivibile, bei hohen Ozonbelastungen als dringende Massnahme auch Verkehrsbeschränkungen durchzusetzen, hält die Regierung fest, die Kantone Tessin und Graubünden könnten bei ausserordentlich hohen Ozon-Belastungen mit einer koordinierten Massnahme während maximal acht Tagen Tempo 80 auf Autobahnen einführen. Weiter spricht sich die Regierung gegen die vom Movimento geforderte Einführung einer Gesundheitsverträglichkeitsprüfung bei Grossprojekten aus. Anliegen der Gesundheitsvorsorge und des Umweltschutzes können im Rahmen des Mitberichtverfahrens eingebracht werden. Ferner wird darauf hingewiesen, dass ein Flyer zu den Luftschadstoffen Ozon und PM10 vorbereitet wird und dass die Aufrüstung von Bussen mit Partikelfiltern für sinnvoll erachtet wird.

Aus Gemeinden und Regionen

- Bonaduz: Die neue Gemeindeverfassung wird genehmigt.

- Haldenstein: Die Teilrevision der Statuten der Bürgergemeinde Haldenstein wird genehmigt.

- Jenaz: Die Regierung genehmigt das Lärmsanierungsprogramm für die Prättigauerstrasse und die alte Prättigauerstrasse im Bereich der Gemeinde Jenaz. Das Programm sieht den Einbau von lärmarmen Belägen auf der Prättigauerstrasse A28 und auf der alten Prättigauerstrasse sowie eine Senkung der signalisierten Höchstgeschwindigkeit von 70 auf 60 Stundenkilometer vor.

- Sevgein: Auf der Verbindungsstrasse Sevgein-Riein wird die bestehende Beschränkung des zulässigen Höchstgewichts zwischen der Abzweigung Riein/Sevgein und der Zufahrt Tschentaneras/Sevgein von 28 Tonnen aufgehoben.

- Tschappina: Die Regierung genehmigt einen Beitrag von maximal 287'760 Franken an die Baukosten der Güterwege Glas, Halta und Gross Gada. Das entspricht 32,7 Prozent der anrechenbaren Kosten von 880'000 Franken. Die Genehmigung erfolgt unter dem Vorbehalt der entsprechenden Beitragsleistung durch den Bund.

- Valendas: Die Teilrevision des Baugesetzes wird genehmigt. Der Teilzonenplan 1:1'000 Carrera "Campingzone Carrera; Dorfzone I Carrera, Parz. 828, 845, 846" wird mit der Anweisung genehmigt, der Campingzone bei der nächsten Ortsplanungsrevision eine Lärmempfindlichkeitsstufe zuzuweisen. Weiter genehmigt die Regierung den Generellen Erschliessungsplan 1:1000 Carrera "Campingzone Carrera" und den Generellen Gestaltungsplan 1:500 Carrera "Campingzone".

- Schulverband Mittelschanfigg: Die Regierung genehmigt die Teilrevision der Statuten des Schulverbandes Mittelschanfigg, dem die Gemeinden Peist, St. Peter, Pagig, Castiel, Lüen und Calfreisen angeschlossen sind.

- Schulverband La Plaiv Suot Funtauna Merla: Das Organisationsstatut des Schulverbandes La Plaiv Suot Funtauna Merla wird genehmigt. Im Verband zusammengeschlossen sind die Gemeinden La Punt Chamues-ch, Madulain, S-chanf und Zuoz.

Kantonsbeiträge an verschiedene Institutionen

- Consorzi forestal Val Müstair: Die Regierung genehmigt im Sinne der Erwägungen das Integralprojekt "Val Müstair". Es dient im übergeordneten Sinne dem Schutz der Menschen vor Naturgefahren und einer vitalen, standortgerechten Waldbestockung. An die subventionsberechtigten Kosten von 3'300'000 Franken werden folgende Kantonsbeiträge zugesichert: Höchstens 264'000 Franken für Erschliessungen und Strukturverbesserungen und maximal 462'000 Franken für Verbauungen. Das Integralprojekt "Val Müstair" beinhaltet die Instandstellung mehrerer Waldwege zu veranschlagten Kosten von 1'000'000 Franken, den Kauf und den Ausbau einer Lagerhalle neben dem Forstwerkhof in Valchava für 200'000 Franken zur Realisierung einer Schnitzelhalle sowie bauliche Massnahmen für Verbauungen gegen Lawinen, Steinschlag und Rüfen für veranschlagte Kosten von 2'100'000 Franken.

- Flury-Stiftung Schiers: Der Flury-Stiftung Schiers wird unter dem Vorbehalt der Sicherstellung der Restfinanzierung an die Kosten der Heizungssanierung in ihrem Alters- und Pflegeheim "am Talbach" in Klosters ein Kantonsbeitrag von höchstens 130'000 Franken zugesichert. Das entspricht 50 Prozent der maximal anrechenbaren Kosten von 260'000 Franken.

- Institut für Denkmalpflege der ETH Zürich: Der Kanton leistet einen Druckkostenbeitrag von 10'000 Franken an die Publikation "Klosterkirche Müstair - Katalog der mittelalterlichen Wandbilder" des Instituts für Denkmalpflege der ETH Zürich.

- Kammerphilharmonie Graubünden: Die Regierung sichert der Kammerphilharmonie Graubünden für das laufende Jahr einen Beitrag von 86'400 Franken zu. Das Gesamtbudget der Kammerphilharmonie Graubünden beträgt 518'500 Franken. Die Stadt Chur leistet einen Beitrag von 50'000 Franken.

Strassenprojekte

- Die Regierung hat insgesamt 1'637'000 Franken für den Bau und die Sanierung diverser Strassenabschnitte bewilligt:

- A13 Nationalstrasse Crestawaldbrücke zwischen Sufers und dem Anschluss Avers

- Umfahrung Flims Punt Cotschna

- Korrektion der Kehre Votas am Ofenpass

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 16.06.2005

La consultaziun davart la lescha da linguas dal chantun Grischun è averta

La regenza ha avert la consultaziun tar la lescha chantunala da linguas. Ils documents correspundents (sboz da la lescha ed explicaziuns) pon vegnir consultads e chargiads sin l'agen computer da la homepage dal departament d'educaziun, cultura e protecziun da l'ambient (http://www.ekud.gr.ch/rg/index.cfm > Projects > Consultaziuns). Circuls interessads èn envidads d'inoltrar lur opiniuns fin ils 15 da settember 2005. Il punct da partenza per relaschar ina lescha chantunala da linguas è l'artitgel da linguas (art. 3) da la nova constituziun chantunala. Ulteriuras directivas impurtantas dal dretg surordinà èn la constituziun federala sco er la charta da las linguas e la convenziun da basa dal cussegl da l'Europa per proteger las minoritads naziunalas. Il sboz da la lescha cumpiglia - analogamain a l'artitgel da linguas da la constituziun chantunala - trais puncts centrals: 1. las linguas chantunalas uffizialas e da dretgira, 2. la promoziun da las linguas minoritaras / il barat tranter las cuminanzas linguisticas, 3. las linguas uffizialas e las linguas da scola en las vischnancas ed en ils circuls. Entant ch'ils dus emprims puncts centrals sa basan per gronda part sin disposiziuns existentas, regla il terz punct central per l'emprima giada la cooperaziun dal chantun tar la determinaziun da las linguas uffizialas e da las linguas da scola sin nivel communal e districtual.

Sutsegnà la cunvegna davart l'agid interchantunal tras la protecziun civila en cas da cas da catastrofas e da situaziuns d'urgenza

La regenza ha sutsegnà la cunvegna tranter ils chantuns davart l'agid interchantunal tras la protecziun civila en cas da cas da catastrofas e da situaziuns d'urgenza. Il departament da finanzas e militar ha gì la chaschun il december 2004 da prender posiziun davart il sboz da la cunvegna ch'era vegnì elavurà da la conferenza svizra da las directuras e dals directurs chantunals da militar e da protecziun civila (CDMPC). Las propostas ch'il departament aveva fatg quella giada èn vegnidas resguardadas en la versiun suttamessa.

Posiziun davart la petiziun "Nossa aria - nossa sanadad"

Ils 25 da matg 2005 ha il "movimento moesano vivibile" surdà a la regenza ina petiziun cun il titel "Nossa aria - nossa sanadad" cun 900 suttascripziuns e cun ina brev averta. En sia resposta a la brev averta rinviescha la regenza - en connex cun la pretensiun d'ina infurmaziun pli svelta e pli cumplessiva en cas d'ina gronda impestaziun da l'aria - a las publicaziuns da l'uffizi per la natira e l'ambient (UNA). Il UNA publitgescha mintga ura las valurs da las mesiraziuns da l'aria sin sia pagina d'internet. Supplementarmain vegn publitgà dapi il cumenzament da l'onn 2005 in index da l'impestaziun da l'aria cun recumandaziuns da cumportament. La cumparsa en l'internet vegn actualmain extendida sin trais linguas. La stad han persunas interessadas dal reminent la pussaivladad da s'infurmar per sms davart l'impestaziun cun ozon. Da nov vegn infurmà er l'enviern davart l'impestaziun da pulvra fina. En connex cun la pretensiun dal "movimento moesano vivibile", numnadamain dad er metter en vigur restricziuns da traffic sco mesira urgenta en cas da grondas impestaziuns cun ozon, menziunescha la regenza ch'ils chantuns Tessin e Grischun possian - cun ina mesira coordinada - introducir durant maximalmain otg dis tempo 80 sin las autostradas en cas d'impestaziuns extraordinariamain grondas. Plinavant s'exprima la regenza cunter la pretensiun dal "movimento" d'introducir in'examinaziun areguard la sanadad en cas da projects gronds. Giavischs da la prevenziun da la sanadad e da la protecziun da l'ambient pon vegnir exprimids en il rom da la procedura da cunrapport. Plinavant vegn fatg attent ch'i vegn preparà in flyer davart las substanzas nuschaivlas "ozon" e "PM10" en l'aria e ch'ins è da l'avis ch'i saja raschunaivel d'installar posteriuramain filters cunter particlas en bus.

Da vischnancas e regiuns

- Panaduz: La nova constituziun communala vegn approvada.

- Haldenstein: La revisiun parziala dals statuts da la vischnanca burgaisa da Haldenstein vegn approvada.

- Jenaz: La regenza approvescha il program da sanaziun cunter la canera per la via dal Partenz e per la via veglia dal Partenz en il sectur da la vischnanca da Jenaz. Il program prevesa da metter cuvridas da pauca canera sin la via dal Partenz A28 e sin la via veglia dal Partenz sco er da reducir la sveltezza maximala signalisada da 70 a 60 kilometers per ura.

- Sevgein: Sin la via da colliaziun da Sevgein a Riein vegn abolida la limitaziun existenta dal pais maximal permess da 28 tonnas tranter il spartavias da Riein/Sevgein e l'access da Tschentaneras/Sevgein.

- Tschappina: La regenza approvescha ina contribuziun maximala da 287'760 francs per ils custs da construcziun da las vias champestras da Glas, da Halta e da Gross Gada. Quai correspunda a 32,7 pertschient dals custs imputabels dad 880'000 francs. L'approvaziun succeda cun la resalva che la confederaziun paja la contribuziun correspundenta.

- Valendau: La revisiun parziala da la lescha da construcziun vegn approvada. Il plan da zonas parzial 1:1'000 Carrera "zona da campadi Carrera; zona dal vitg I Carrera, parcellas 828, 845, 846" vegn approvà cun l'ordinaziun d'attribuir - a chaschun da la proxima revisiun da la planisaziun locala - in grad da sensibilitad da canera a la zona da campadi. Plinavant approvescha la regenza il plan general d'avertura 1:1'000 Carrera "zona da campadi Carrera" ed il plan general da furmaziun 1:500 Carrera "zona da campadi".

- Consorzi da scola dal Scanvetg central: La regenza approvescha la revisiun parziala dals statuts dal consorzi da scola dal Scanvetg central, al qual èn associadas las vischnancas da Peist, da St. Peter, da Pagig, da Castiel, da Lüen e da Calfreisen.

- Consorzi da scola "la plaiv sut Funtana Merla": Il statut d'organisaziun dal consorzi da scola "la plaiv sut Funtana Merla" vegn approvà. Al consori èn associadas las vischnancas da La Punt-Chamues-ch, da Madulain, da S-chanf e da Zuoz.

Contribuziuns chantunalas a differentas instituziuns

- Consorzi forestal da la Val Müstair: En il senn da las ponderaziuns approvescha la regenza il project integral "Val Müstair". Quel serva - en il senn surordinà - a la protecziun dals umans cunter privels da la natira sco er ad ina populaziun forestala vitala che correspunda al lieu. Als custs cun dretg da subvenziun da 3'300'000 francs vegnan garantidas las suandantas contribuziuns chantunalas: maximalmain 264'000 francs per averturas e per meglieraziuns da structura e maximalmain 462'000 francs per rempars. Il project integral "Val Müstair" cuntegna la reparaziun da pliras vias da guaud per custs calculads cun 1'000'000 francs, la cumpra e l'engrondiment d'in deposit sper il lavuratori forestal a Valchava per 200'000 francs per realisar ina halla da stalizzas sco er mesiras architectonicas per rempars cunter lavinas, cunter crudada da crappa e cunter bovas per custs calculads cun 2'100'000 francs.

- Fundaziun Flury a Schiers: Cun la resalva da la garanzia da la finanziaziun restanta vegn garantida a la fundaziun Flury a Schiers ina contribuziun chantunala da maximalmain 130'000 francs als custs per sanar il stgaudament en sia chasa da persunas attempadas e da tgira "Am Talbach" a Claustra. Quai correspunda a 50 pertschient dals custs maximalmain imputabels da 260'000 francs.

- Institut per la tgira da monuments da la SPF a Turitg: Il chantun paja ina contribuziun als custs da stampa da 10'000 francs per la publicaziun "Baselgia claustrala da Müstair - catalog dals maletgs da paraid dal temp medieval" da l'institut per la tgira da monuments da la scola politecnica federala (SPF) a Turitg.

- Filarmonia da chombra dal Grischun: A la filarmonia da chombra dal Grischun garantescha la regenza ina contribuziun dad 86'400 francs per l'onn current. Il preventiv general da la filarmonia da chombra dal Grischun importa 518'500 francs. La citad da Cuira paja ina contribuziun da 50'000 francs.

Projects da vias

- La regenza ha approvà totalmain 1'637'000 francs per la construcziun e per la sanaziun da divers trajects da via:

- via naziunala A13, punt da Crestawald tranter Sur (Valragn) e la colliaziun d'Avras

- sviament da Flem, punt cotschna

- correcziun da la storta da Votas al pass dal Fuorn

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 16.06.2005